Izvor: HGK

Prošle je godine kasnio sedam dana. Malenoj je prljav i umoran 30. ožujka sletio u gnijezdo.

''Bilo je ružno vrijeme u Grčkoj što ga je usporilo na njegovu putu od 13.500 kilometara, ali je ipak došao. Ove godine Malena i ja očekivali smo da će doći s ostalim rodama, nadu nismo gubili sve do nedjelje kada mu je bio zadnji rok. Sada je već jasno da ga nema, sigurno mu se nešto dogodilo'', rekao je Stjepan Vokić iz Brodskog Varoša, čovjek koji skrbi o Malenoj više od dva desetljeća, piše 24 sata.

Nije skrivao razočaranje.

''Pripremio sam mu kantu sa ribom, jer uvijek bi nakon dolaska sletio Malenoj u gnijezdu, malo bi se odmorio i došao bi k meni da ga nahranim'', rekao je Stjepan brišući suzu s lica.

Malena je čekala svoga Klepetana, danima je odbijala udvaranje mladog rodana koji joj je dolazio u gnijezdo. Naposljetku je pokleknula, prihvatila je pridošlicu, s kojim će ove godine izvesti prve mlade rode.

N1 pratite putem aplikacija za Android | iPhone/iPad | Windows| i društvenih mreža Twitter | Facebook | Instagram.